CELEX: 32012R0636
Language: sk
Date: 2012-07-13 00:00:00
Title: Nariadenie Komisie (EÚ) č. 636/2012 z  13. júla 2012 , ktorým sa predlžuje uplatňovanie nariadenia (EÚ) č. 161/2012 o núdzových opatreniach na ochranu zásob tresky jednoškvrnnej vo vodách západne od Škótska o šesť mesiacov

14.7.2012   
            
            
               SK
            
            
               Úradný vestník Európskej únie
            
            
               L 186/19
            
         NARIADENIE KOMISIE (EÚ) č. 636/2012
   z 13. júla 2012,
   ktorým sa predlžuje uplatňovanie nariadenia (EÚ) č. 161/2012 o núdzových opatreniach na ochranu zásob tresky jednoškvrnnej vo vodách západne od Škótska o šesť mesiacov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) 2371/2002 (1), a najmä na jeho článok 7,
   keďže:
   
               (1)
            
            
               Dôkaz o vážnom ohrození zachovania určitých zásob tresky jednoškvrnnej vo vodách západne od Škótska viedol Komisiu k tomu, aby na základe ustanovení článku 7 nariadenia (ES) č. 2371/2002 prijala nariadenie (EÚ) č. 161/2012 z 23. februára 2012 o núdzových opatreniach na ochranu zásob tresky jednoškvrnnej vo vodách západne od Škótska (2).
            
         
               (2)
            
            
               V nariadení (ES) č. 2371/2002 sa uvádza, že mimoriadne opatrenia môžu trvať najviac šesť mesiacov a že Komisia môže prijať nové rozhodnutie o ich predĺžení na ďalšie obdobie nanajvýš šiestich mesiacov.
            
         
               (3)
            
            
               Odôvodnenie, na ktorom sa zakladá prijatie týchto vydávaných núdzových opatrení, zostáva v platnosti počas trvania rybolovu túto sezónu. Inak by sa mohli anulovať pozitívne účinky, ktoré z nich doteraz vzišli. Keďže príslušné rybolovné činnosti skutočne stále prebiehajú, v dôsledku ukončenia núdzových opatrení by sa znovu zaviedli požiadavky na zloženie úlovkov, čo by malo z následok zvýšenie miery odvrhovania a teda značný nárast rybolovného tlaku na tresku jednoškvrnnú a iné zásoby, lebo rybári sa oprávnene snažia vyložiť svoje kvóty.
            
         
               (4)
            
            
               Opatrenia na trvalú ochranu zásob tresky jednoškvrnnej, ktorých sa týka nariadenie Komisie (EÚ) č. 161/2012, by nemuseli byť zavedené pred dátumom ukončenia uplatňovania uvedeného nariadenia. Dovtedy pretrváva ohrozenie zachovania zásob tresky jednoškvrnnej.
            
         
               (5)
            
            
               Preto je vhodné, aby sa núdzové opatrenia stanovené v nariadení (EÚ) č. 161/2012 predĺžili o šesť mesiacov,
            
         PRIJALA TOTO NARIADENIE:
   Článok 1
   Uplatňovanie nariadenia (EÚ) č. 161/2012 sa predlžuje do 25. februára 2013.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. júla 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. EÚ L 52, 24.2.2012, s. 6.